CELEX: 62007TN0045
Language: sl
Date: 2007-02-16 00:00:00
Title: Zadeva T-45/07: Tožba, vložena 16. februarja 2007 — Unipetrol proti Komisiji

14.4.2007   
            
            
               SL
            
            
               Uradni list Evropske unije
            
            
               C 82/49
            
         Tožba, vložena 16. februarja 2007 — Unipetrol proti Komisiji
   (Zadeva T-45/07)
   (2007/C 82/103)
   Jezik postopka: angleščina
   Stranki
   
      Tožeča stranka: Unipetrol a.s. (Praga, Češka republika) (Zastopnika: J. Matějček in I. Janda, odvetnika)
   
      Tožena stranka: Komisija Evropskih skupnosti
   Predlogi tožeče stranke
   
               —
            
            
               izpodbijana odločba naj se razglasi za nično v celoti ali vsaj v delu, v katerem se nanaša na Unipetrol;
            
         
               —
            
            
               v nasprotnem primeru naj Sodišče prve stopnje odloči v okviru neomejene pristojnosti; in
            
         
               —
            
            
               Komisiji naj se naloži plačilo stroškov.
            
         Tožbeni razlogi in bistvene trditve
   Tožeča stranka predlaga razglasitev ničnosti odločbe Komisije C(2006) 5700 konč. z dne 29. novembra 2006 v zadevi COMP/F/38.638 — Butadienski kavčuk in emulzija stiren-butadienskega kavčuka, v kateri je Komisija ugotovila, da je tožeča stranka skupaj z drugimi podjetji kršila člen 81 ES in člen 53 Sporazuma o Evropskem gospodarskem prostoru s tem, da se je dogovarjala o ciljnih cenah proizvodov, razdeljevala kupce s sporazumi o nekonkuriranju in si izmenjevala poslovne podatke glede cen, konkurentov in strank.
   V utemeljitev svoje tožbe, tožeča stranka zatrjuje, da je Komisija:
   
               —
            
            
               bodisi storila napako pri presoji s tem, ko je zavrnila dokaz, da je dejstvo, da ima tožeča stranka v lasti vse delnice družbe Kaučuk, le finančne narave, bodisi storila očitno napako pri presoji s tem, ko je zavrnila dokaz, da je družba Kaučuk na trgu nastopala kot samostojen subjekt, in da tožeča stranka ni vplivala na prodajno politiko in politiko trženja stiren-butadienskega kavčuka družbe Kaučuk; in
            
         
               —
            
            
               napačno uporabila pravo, saj je isto ravnanje dvakrat pripisala različnima subjektoma, t.j. družbi Kaučuk in njenemu delničarju, tj. tožeči stranki.
            
         Ostali tožbeni razlogi in bistvene trditve, na katere se sklicuje tožeča stranka, so enaki ali podobni tistim v zadevi Kaučuk proti Komisiji, T-44/07.